CELEX: 32019D1134
Language: bg
Date: 2019-07-01 00:00:00
Title: Решение (ЕС) 2019/1134 на Комисията от 1 юли 2019 година за изменение на Решение 2009/300/ЕО и Решение (ЕС) 2015/2099 по отношение на срока на валидност на екологичните критерии за присъждането на екомаркировката на ЕС за някои изделия, както и на свързаните изисквания за оценка и проверка (нотифицирано под номер С(2019) 4626) (Текст от значение за ЕИП.)

3.7.2019   
               
               
                  BG
               
               
                  Официален вестник на Европейския съюз
               
               
                  L 179/25
               
            
         РЕШЕНИЕ (ЕС) 2019/1134 НА КОМИСИЯТА
         от 1 юли 2019 година
         за изменение на Решение 2009/300/ЕО и Решение (ЕС) 2015/2099 по отношение на срока на валидност на екологичните критерии за присъждането на екомаркировката на ЕС за някои изделия, както и на свързаните изисквания за оценка и проверка
         
            
               (нотифицирано под номер С(2019) 4626)
            
         
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕО) № 66/2010 на Европейския парламент и на Съвета от 25 ноември 2009 г. относно екомаркировката на ЕС (1), и по-специално член 8, параграф 2 от него,
         след консултация със Съвета по екомаркировка на Европейския съюз,
         като има предвид, че:
         
                     (1)
                  
                  
                     Срокът на валидност на екологичните критерии за присъждане на екомаркировката на ЕС за телевизори, както и на свързаните изисквания за оценка и проверка, определени в Решение 2009/300/ЕО на Комисията (2), изтича на 31 декември 2019 г.
                  
               
                     (2)
                  
                  
                     Срокът на валидност на екологичните критерии за присъждане на екомаркировката на ЕС за растежни среди, подобрители на почвата и мулч, както и на свързаните изисквания за оценка и проверка, определени в Решение (ЕС) 2015/2099 на Комисията (3), изтича на 18 ноември 2019 г.
                  
               
                     (3)
                  
                  
                     Установените в Решение № 2009/300/ЕО критерии за екомаркировката на ЕС за телевизори се отнасят по отношение на енергоспестяването до изискванията за енергийно етикетиране и екопроектиране на телевизори, посочени в Регламент (ЕО) № 642/2009 на Комисията (4) и Делегиран регламент (ЕС) № 1062/2010 на Комисията (5), като и двата понастоящем се преразглеждат с оглед на техническия напредък.
                  
               
                     (4)
                  
                  
                     В съответствие със заключенията от проверката за пригодност на екомаркировката на ЕС (REFIT) от 30 юни 2017 г. (6) Комисията, заедно със Съвета по екомаркировка на ЕС, извърши оценка на целесъобразността на всяка продуктова група, преди да предложи продължаване на съществуването ѝ, като предложи решения за подобряване на полезното взаимодействие между продуктовите групи и увеличаване на използването на екомаркировката на ЕС и гарантира, че по време на преразглеждането се обръща достатъчно внимание на съгласуваността между съответните политики на ЕС, законодателството и научните доказателства. Освен това бяха проведени допълнителни обществени консултации със заинтересованите страни.
                  
               
                     (5)
                  
                  
                     П отношение на Решение (ЕС) 2015/2099 оценката потвърди адекватността и целесъобразността на сегашните екологични критерии, както и на съответните изисквания за оценка и проверка.
                  
               
                     (6)
                  
                  
                     Що се отнася до Решение № 2009/300/ЕО, адекватността и целесъобразността на критериите следва допълнително да бъдат оценени, докато бъдат приети предложените нови изисквания за енергийно етикетиране и екопроектиране на телевизори, включително предложенията за допълнителни изисквания в подкрепа на Директивата относно отпадъците от електрическо и електронно оборудване и по-мащабните цели на кръговата икономика.
                  
               
                     (7)
                  
                  
                     При тези обстоятелства срокът на валидност на сегашните критерии за телевизори и свързаните с тях изисквания за оценяване и удостоверяване следва да бъде удължен до 31 декември 2020 г., за да се предостави достатъчно време за приключване на оценката и евентуалното преразглеждане или прекратяване на сегашните екологични критерии за телевизори.
                  
               
                     (8)
                  
                  
                     В интереса на стабилността на пазара, с цел увеличаване на използването на екомаркировката на ЕС и запазване на предимствата за настоящите притежатели на лицензи във връзка с продуктите, на които екомаркировката на ЕС е присъдена, срокът на валидност на сегашните критерии за растежни среди, подобрители на почвата и мулч, както и на съответните изисквания за оценка и проверка, следва да бъде удължен до 30 юни 2022 г.
                  
               
                     (9)
                  
                  
                     Поради това е целесъобразно да се удължи срокът на валидност на екологичните критерии за продуктовите групи „телевизори“ и „растежни среди, подобрители на почвата и мулч“ и съответните изисквания за оценка и проверка.
                  
               
                     (10)
                  
                  
                     Решение 2009/300/ЕО и Решение (ЕС) 2015/2099 следва да бъдат съответно изменени.
                  
               
                     (11)
                  
                  
                     Мерките, предвидени в настоящото решение, са в съответствие със становището на комитета, създаден съгласно член 16 от Регламент (ЕО) № 66/2010,
                  
               ПРИЕ НАСТОЯЩОТО РЕШЕНИЕ:
         
            Член 1
            Член 3 от Решение 2009/300/ЕО се заменя със следното:
            
               
                  „Член 3
                  Екологичните критерии за продуктовата група „телевизори“ и свързаните с тях изисквания за оценяване и удостоверяване са валидни до 31 декември 2020 г.“
               
            
         
         
            Член 2
            Член 4 от Решение (ЕС) 2015/2099 се заменя със следното:
            
               
                  „Член 4
                  Екологичните критерии за продуктовата група „растежни среди, подобрители на почвата и мулч“, както и съответните изисквания за оценка и проверка, са валидни до 30 юни 2022 г.“
               
            
         
         
            Член 3
            Адресати на настоящото решение са държавите членки.
         
         
            Съставено в Брюксел на 1 юли 2019 година.
            
               
                  За Комисията
               
               Karmenu VELLA
               
                  Член на Комисията
               
            
         
         
            (1)  ОВ L 27, 30.1.2010 г., стр. 1.
         
            (2)  Решение 2009/300/ЕО на Комисията от 12 март 2009 г. за установяване на ревизирани екологични критерии за присъждане на знака за екомаркировка на Общността на телевизори (ОВ L 82, 28.3.2009 г., стр. 3).
         
            (3)  Решение (ЕС) 2015/2099 на Комисията от 18 ноември 2015 г. за установяване на екологичните критерии за присъждането на екомаркировката на ЕС за растежни среди, подобрители на почвата и мулч (ОВ L 303, 20.11.2015 г., стр. 75).
         
            (4)  Регламент (ЕО) № 642/2009 на Комисията от 22 юли 2009 г. за прилагане на Директива 2005/32/ЕО на Европейския парламент и на Съвета по отношение на изискванията за екопроектиране на телевизори (ОВ L 191, 23.7.2009 г., стр. 42).
         
            (5)  Делегиран регламент (ЕС) № 1062/2010 на Комисията от 28 септември 2010 г. за допълване на Директива 2010/30/ЕС на Европейския парламент и на Съвета във връзка с енергийното етикетиране на телевизори (ОВ L 314, 30.11.2010 г., стр. 64).
         
            (6)  Доклад от Комисията до Европейския парламент и Съвета за прегледа на прилагането на Регламент (EО) № 1221/2009 на Европейския парламент и на Съвета от 25 ноември 2009 г. относно доброволното участие на организации в Схемата на Общността за управление по околна среда и одит (EMAS) и на Регламент (EО) № 66/2010 на Европейския парламент и на Съвета от 25 ноември 2009 г. относно екомаркировката на ЕС.